**Anunț**

**cu privire la cazarea în căminele Universității din Oradea**

Având în vedere contextul epidemiologic, în conformitate cu prevederile naționale și reglementările interne ale Universității din Oradea pentru prevenirea îmbolnăvirilor cu virusul SARS-CoV-2 **în toate căminele studențești vor fi cazați** **maxim 3 studenți pe cameră**.

Cazările în căminele Universității din Oradea pentru studenții titulari care se regăsesc pe listele de cazare ale facultăților, vor avea loc în perioada **27.09. - 30.09.2021, între orele 8:00 – 20:00**, cu mențiunea că în data de **30.09.2021, până la ora 12:00**, se cazează studenții titulari toate categoriile care nu și-au confirmat locul și **începând cu ora 14:00** se repartizează locurile rămase disponibile studenților aflați pe listele de rezervă a facultăților, în funcție de criteriul academic. Repartizarea rezervelor se face la căminele C1 şi C2 (campus universitar).

**Pentru a se evita aglomerația și pentru a se respecta distanțarea fizică, vă rugăm să respectați calendarul de cazare.**

Totodată vă aducem la cunoștință că este obligatorie purtarea măștii de protecție la cazare și în toate spațiile comune din cămine, dezinfectarea mâinilor și respectarea distanțării fizice.

La cazare studenții vor prezenta următoarele documente:

* adeverință medicală eliberată de medicul de familie în care se specifică clinic sănătos/apt pentru a intra în colectivitate;
* dovada vaccinării (minim o doză de vaccin aprobat de către Agenția Europeană a Medicamentului/European Medicines Agency – EMA) – conform Anexei IV la H.C.A. 178/20.09.2021;
* trecerea prin boală (test anticorpi COVID-19-IGG, dovadă eliberată de către DSP, dovadă de spitalizare, certificate eliberat prin platforma [www.certificat-covid.gov.ro](http://www.certificat-covid.gov.ro)) – conform Anexei IV la H.C.A. 178/20.09.2021;
* test antigen negative (efectuat cu 48 de ore înainte) sau PCR negative (efectuat cu 72 de ore înainte), realizat într-un laborator acreditat) – conform Anexei IV la H.C.A. 178/20.09.2021;
* carte de identitate/pașaport, alte documente justificative pentru reduceri/scutiri/etc. (certificat de deces, adeverință părinte cadru didactic, adeverință centru plasament/ plasament familial, certificat medical persoane cu dizabilități, adeverință reprezentant student în Consiliul Facultății, etc).